<classify> Na Markus Mpangala MKUSANYIKO wowote wa watuunatengeneza fursa ambayo inawagusa moja kwa moja au kupitia njia mbadala.Mathalani watu wanapoandamana katika mtaa wowote upo uhakika wa kukutana na watuwanaouza maji ya kunywa kwa waandamanaji. Wengine wanauza bidhaa mbalimbali ilikuwezesha shughuli nzima. Jijini Khartoum kumekuwa namaandamano makubwa kuanzia Januari mwaka jana hadi mwaka huu. Wananchi wa Sudanwaliitikia wito wa kuandamana lengo likiwa kumngoa madarakani Rais Omar AlBashir. Mafanikio ya waandamanaji haoni uamuzi wa Jeshi la nchi hiyo kumtimua madarakani na kumweka chini ya ulinzikiongozi huyo wa zamani. Vilevile mafanikio mengine ni kuibua nguvu ya ummayenye uwezo wa kumtetemesha kiongozi yeyote nchini humo, pamoja na kushuhudianamna wanawake wanavyoshiriki kuhamasisha maandamano hayo. Kuibuka kwa Alaa Salah ni mfanommojawapo wa mashujaa wanaoshiriki maandamano na kuhakikisha Sudan inakuwa nautawala wa kiraia. Ingawaje Jeshi la Sudan linaendelea kuongoza tangu kuangukakwa Bashir hadi leo, lakini wananchi wanaendelea kuandamana kupinga hatua yajeshi hilo kusalia madarakani. Wananchi na Chama cha wanataaluma wanaamini kuwa ni wakati mwafaka kwa jeshi hilokukabidhi madaraka kwa serikali ya kiraia. Katikati ya maandamano hayo limeibukajina jingine la Abdirahman Moalim. Huyu ni miongoni mwa watu wanaoandamana nakuweka kambi nje ya Makao Makuu ya Jeshi jijini Khartoum. Kwa mujibu wa Shirika la Habarila Al Jazeera, Abdirahman Moalim aliungana na maelfu ya wananchi wenzake kushinikizaOmar Al Bashir aachie ngazi. Moalim ambaye kitaaluma ni mkutubi aliona upungufuambao unatakiwa kurekebishwa kwenye maandamano hayo. Jicho lake liliona zaidiya maandamano yaliyoitikiwa na maelfu ya wananchi wakimtaka kiongozi huyo aondoke madarakani. Niliona waandamanaji wengi nivijana. Mahali wanapokaa karibu na makao ya Jeshi ili kushinikiza liachie ngaziwalikuwa na simu za mikononi na walikuwa wanasoma kupitia hizo. Nilifikiria sanajambo hilo, kisha nikajiuliza, je haiwezekani nikawaletea vitabu ili wavisomena kuandelea na maandamano kwa wakati mmoja? anasema Moalim ambaye anafahamikakwa jina la Kabila alipozungumza na Al Jazeera. Moalim Kabila anafanya kazikatika Maktaba ya Modern Kabo iliyopo jijini Khartoum, aligundua aina ya vitabuambavyo vinapaswa kusomwa na waandamanaji. Wengi wanasoma vitabuvinavyohusu siasa na nguvu za madaraka. Hakuna anayesoma riwaya, anasemaMoalim Kabila mwenye umri wa miaka 35. Kijana huyo amefanya kazi ya ukutubikwa kipindi cha miaka 14, anasema alishangazwa na kasi ya mabadiliko iliyotokeanchini Sudan. Katika maisha yangu namfahamukiongozi mmoja tu. Ni kiongozi mbaya. Kutokana na vitabu tunavyosoma nakulinganisha na uongozi wa al Bashir, hakika umeathiri kiasi kikubwa maishayetu kwa njia mbaya. Anaongeza Moalim huku pembeni kukiwa na kundi lawaandamanaji wakisoma vitabu. Vitabu vingi hususani vilevinavyohusiana na mgogoro wa Jimbo la Darfur lilipo magharibi mwa Sudan navingine kuhusiana na mapinduzi yaliyofanyika katika nchi mbalimbali duniani,yalikuwa magumu au kuonekana hayawezekani. Moalim anaongeza kwa kusema, watuwameathiriwa sana na uongozi mbaya. Walivyosoma vitabu hivyo wamebaini nakuumizwa hasa kinachotokea Sudan. Wanataka kuendelea kuhamasisha watuwaandamane na kuwaondoa gizani, Maktaba hiyo ya wazi imeshehenivitabu mbalimbali ambavyo vimepangwa katika mstari. Waandamanaji wanachukuavitabu wanavyopenda na kusoma wakati wa kusimama au kutembea. Miongoni mwa waandamanajini Arif Abdala ameshindwa kukaa mbali na maktaba hiyo kutokana na uzuri wavitabu ambavyo vinamwelimisha. Ni mara yangu ya kwanza kuwahapa na nimepapenda sana. Kuna vitabu vingi vizuri vya kusoma. vingi sikuwahikuvipata mwanzoni, hapa nimekata kiu yangu. Ingawa sifahamu nitakuwepo hapa kwamuda gani, lakini tayari nimekaa saa tatu sasa, nasoma kitabu cha rais wazamani wa Afrika Kusini, Nelson Mandela, cha Long Walk to Freedom, anasemaArifa Abdala mwenye umri wa miaka 27 Waandamanaji wanaokuja katikamaktaba ya wazi ya Moalim Kabila mwanzoni hawakutarajia kuona kitu kama hicho,kwao kimewatoka kama ajali wakati wakiwa wanatembea maeneo yaliyopo karibu namakao makuu ya jeshi la nchi hiyo. Rafaa Muhammad aliona habari zamaktaba ya wazi katikati ya waandamanaji kupitia mitandao ya kijamii baada yarafiki yake kuweka picha ya baadhi ya vitabu vinavyopatikana katika eneo hilo. Nipo hapa na rafiki zangu, bado hatujaamua ni vitabu vya aina ganituvisome. Nitapiga picha na kutuma kwenye mitandao ya kijamii ili vijana wengiwanapafahamu hapa na kutumia fursa hii kujielimisha. Hakika ni jambo la kuvutiasana, anasema Rafaa Muhammad mwenye umri wa miaka 23. Baadhi ya waandamanaji wamekuwawakinunua vitabu hivyo na kwenda navyo nyumbani. Nilinunua kitabu kuhusumgogoro wa jimbo la Darfur. Nimekuwa nikitafuta vitabu vya aina hiyo kwa miakamingi. Nafahamiana na Moalim Kabila, hivyo nilimweleza mahitaji yangu, kuwasiwezi kuondoka eneo la maandamano bila kupata kitabu hicho. Nilimwambia natakavitabu vingi ili nikahifadhi kwenye maktaba yangu nyumbani. Vitabu kama hiviawali ilikuwa vigumu kupatikana humu nchini. Tunavihitaji ili kuelewa nchi yetukwa mapana. Tunatakiwa kufahamu kwa kina, tunamshukuru Moalim Kabila. anasemaHassan Gasim. Ili kuwavutia na kuhamasishawaandamanaji wajisomee vitabu vingi, Moalim Kabila hubadilisha aina ya vitabukila siku. Mahitaji ya watu ni makubwa kwake, hivyo amelazimika kuwaombamarafiki zake wawili wajitolee kumsaidia kazi hiyo. Ninapenda anachofanya. Anaibuana kuhamasisha watu wapate taarifa sahihi. Ndiyo maana niliamua kuja hapa ilikumsaidia kuwaelimisha watu. Kila siku baada ya kumaliza kazi zangu ofisini saatisa alasiri, huwa ninafika hapa kumsaidia Moalim hadi saa usiku. anasemaAlfadil Alkhidir ambaye kitaaluma ni mhandisi wa umeme. Kwa Kabila kuhamasisha watukujisomea vitabu ni jambo ambalo siku zote amekuwa akitamani kufanya kwani nichanzo cha maarifa na taarifa sahihi. Vijana wetu wanatakiwakuhabarishwa na hakuna njia nzuri zaidi ya kusoma vitabu. Nataka kuonamabadiliko yanafanyika katika nchi yetu na hasa yatatokea kama tutakuwa nataarifa za kutosha kwa nia njema, Kijana huyo amekuwa chachu sikwa wananchi wa Sudan pekee bali baadhi yao maeneo mbalimbali barani Afrika.Moalim amekuwa gumzo kama alivyokuwa Alaa Salah, mwanamke aliyehamasisha zaidiwaandamanaji kwa kuimba nyimbo za mapinduzi. Moalim ametumia nyenzo ambayohaikupewa kipaumbele mwanzoni mwa maandamano, lakini sasa amekuwa gumzo zaidina kuwafundisha watu wengi juu ya njia bora ya kupambana na viongozi wabayakwenye nchi zao.  <topic>: KIMATAIFA 